ddrg/super_eurlex huggingface dataset:
2.

Cilj tega predloga je nadomestiti Direktiva Sveta 96/26/ES z dne 29. aprila 1996 o dovoljenju za opravljanje dejavnosti cestnega prevoznika v tovornem in potniškem prometu ter o medsebojnem priznavanju diplom, spričeval in drugih dokazil o formalnih kvalifikacijah za olajšanje uresničevanja pravic teh prevoznikov do ustanavljanja prevoznih podjetij v domačem in mednarodnem prometu (3), v kateri so bile ugotovljene pomanjkljivosti.. V tej direktivi so določene minimalne zahteve glede dobrega ugleda, finančnega položaja in strokovne usposobljenosti, ki jih morajo izpolnjevati podjetja. V obrazložitvenem memorandumu k predlogu je pojasnjeno, da je Direktiva 96/26/ES del zakonodajnega okvira za notranji trg cestnega prevoza. V njem je navedeno tudi, da se direktiva uporablja in izvršuje na različne načine, saj so zakonodajne določbe dvoumne, nepopolne ali niso več v skladu z razvojem sektorja. Zato je bilo ugotovljeno, da direktiva škoduje pošteni konkurenci. Za nemoteno delovanje notranjega trga cestnega prevoza so potrebna nova pravila.
SL Uradni list Evropske unije C 290/11

Končno poročilo pooblaščenca za zaslišanje v zadevi št. COMP/M.4504 – SFR/Télé 2 France

(v skladu s členoma 15 in 16 Sklepa Komisije 2001/462/ES, ESPJ z dne 23. maja 2001 o mandatu pooblaščenca za zaslišanje v nekaterih postopkih o konkurenci – UL L 162, 19.6.2001, str. 21)

(2007/C 290/10)

Komisija je 28. novembra 2006 prejela priglasitev predlagane koncentracije, s katero podjetje SFR S.A. („SFR“), ki je pod skupnim nadzorom Vivendi SA („Vivendi“) in Vodafone Group plc („Vodafone“), z nakupom delnic pridobi izključni nadzor nad dejavnostmi dostopa do interneta in fiksne telefonije podjetja Télé 2 France („Télé 2“, podružnica skupine Télé 2) v smislu člena 3(1)(b) Uredbe o koncentracijah.

Z odločbo Komisije z dne 11. decembra 2006 je bila priglasitev razglašena za nepopolno. Podjetje SFR je 29. januarja 2007 predložilo dodatne informacije. Z dopisom z dne 5. februarja 2007 so službe Komisije podjetje SFR obvestile, da se lahko od tega dne priglasitev obravnava kot popolno. V skladu s členom 5(2) Uredbe (ES) št. 802/2004 je začela priglasitev transakcije veljati 29. januarja 2007.

Komisija je po predhodni proučitvi priglasitve ugotovila, da priglašena transakcija spada v področje uporabe Uredbe o koncentracijah, izrazila pa je tudi resen dvom glede njene združljivosti s skupnim trgom. Komisija se je zato 19. marca 2007 odločila, da sproži postopek na podlagi člena 6(1)(c) Uredbe o koncentracijah.

Podjetje SFR je imelo dostop do glavnih dokumentov dosjeja, skladno z najboljšimi praksami v zadevah o koncentracijah, v obliki nezaupnih različic odgovorov zainteresiranih tretjih strank na zahteve po podatkih iz prve faze, te različice so jim bile predložene 30. marca 2007.

Po poglobljeni tržni raziskavi so službe Komisije menile, da bi lahko bilo posledica priglašene transakcije precejšnje zmanjšanje konkurenčnega pritiska na vseh trgih plačljive televizije v Franciji.

Podjetji SFR in Vivendi sta, da bi odpravili verjetnost škode, povzročene konkurenci, najprej oddali prvo serijo predlogov zavez, in sicer 26. februarja 2007, potem ko sta bili obveščeni, da se je Komisiji ta prva serija zavez zdela nezadostna, pa 14. marca 2007 in 26. aprila 2007 še dodatne predloge, končno različico zavez pa sta ob upoštevanju rezultatov preskusa trga, ki ga je opravila Komisija, predložili 13. junija 2007.

Ob upoštevanju, da podjetji SFR in Vivendi v celoti izpolnjujeta zaveze, oddane 13. junija 2007, je Komisija ugotovila, da predlagana transakcija ne bo bistveno ovirala učinkovite konkurence na skupnem trgu ali na večjem delu tega trga, zlasti kot posledica oblikovanja ali krepitve prevladujočega položaja. Strankam torej ni bilo poslano nobeno obvestilo o nasprotovanju.

Stranke ali tretje osebe mi niso predložile nobenega vprašanja ali zahteve. V zadevi ni treba dodati nobenih posebnih pripomb glede pravice do zaslišanja.
—

Vse vloge za dovoljenja za raziskovanje in izkoriščanje nafte in plina je treba predložiti pristojnemu organu v skladu z dekretom flamske vlade z dne 23. julija 1997 o obliki in postopku za preučitev vlog za dovoljenja za raziskovanje in izkoriščanje nafte in plina: Vlaamse Overheid (flamska vlada) Departement Leefmilieu, Natuur en Energie Afdeling Land en Bodembescherming, Ondergrond, Natuurlijke Rijkdommen Koning Albert II-laan 20, bus 20 B-1000 Brussel
32.

Drugi pomisleki EDPS so: — Posebne določbe o kakovosti podatkov se iz predloga Komisije ne bi smele črtati niti postati neobvezne. — Določbe o nadaljnji uporabi podatkov in o posebnih kategorijah podatkov bi morale biti skladne z Direktivo 95/46/ES in s Konvencijo Sveta Evrope št. 108. — Posebne določbe o izmenjavi podatkov z drugimi strankami, kot so organi kazenskega pregona v EU, se ne bi smele črtati iz predloga, prav tako se ne bi smelo omejiti njihovo področje uporabe. Kar zadeva izmenjavo podatkov s tretjimi državami, bi bilo treba vzpostaviti vsaj mehanizme za zagotavljanje skupnih standardov in usklajenih odločb o ustreznosti, in sicer tudi za to, da se doseže skladnost s Konvencijo Sveta Evrope št. 108. Besedilo okvirnega sklepa bi moralo zagotoviti takšne mehanizme. — Rešitve, ki bi pravico do obveščenosti pogojevale z zahtevo posameznika, na katerega se podatki nanašajo, niso sprejemljive niti združljive s Konvencijo Sveta Evrope št. 108. — Položaj organov za varstvo podatkov bi moral ustrezati položaju, ki jim je bil dodeljen z Direktivo 95/46/ES. — Iz predloga se ne bi smela črtati podrobna pravila o varnosti, primerljiva s pravili iz Konvencije o Europolu. — Komisija in Svet bi morala sprejeti predlog o obdelavi posebnih kategorij podatkov, kot so biometrični podatki in profili DNK, ne glede na to, ali bi se predlog nanašal na načelo dostopnosti ali ne.
SL Uradni list Evropske unije C 109/28

Sporočilo francoske Vlade glede Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevku za podaljšanje izključnega dovoljenja za iskanje tekočih ali plinastih ogljikovodikov, imenovanega „Permis de Claracq“)

(Besedilo velja za EGP)

(2007/C 109/15)

Družba Celtique Energie Petroleum Ltd. s sedežem na Saffrey Champness, Lion House, Red Lion Street, London, WC1R 4GB (Združeno kraljestvo) je z zahtevkom z dne 27. novembra 2006 zaprosila za podaljšanje izključnega dovoljenja za iskanje tekočih in plinastih ogljikovodikov, imenovano „Permis de Claracq“, na površini približno 102 kvadratnih kilometrov, ki pokriva del departmaja Pyrénées Atlantiques.

Območje, na katero se nanaša podaljšanje dovoljenja, določajo loki poldnevnikov in vzporednikov, ki povezujejo točke, katerih zemljepisne koordinate so v nadaljnjem besedilu, pri čemer je izhodišče pariški poldnevnik.

Točke Zemljepisna dolžina Zemljepisna širina A 3,10 Z.z.d. 48,20 S.z.š. B 3,10 Z.z.d. 48,13 S.z.š. C 2,90 Z.z.d. 48,13 S.z.š. D 2,90 Z.z.d. 48,20 S.z.š.

Oddaja zahtevkov

Vlagatelji začetnega zahtevka in konkurenčnih zahtevkov morajo dokazati, da izpolnjujejo pogoje za pridobitev dovoljenja, opredeljene v členih 4, 5 in 6 odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 22. aprila 1995).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom 2006-648 o rudarskih pravicah in pravicah podzemnega skladiščenja. Konkurenčne zahtevke naslovijo na ministrstvo, pristojno za rudarstvo, na spodaj navedeni naslov. Odločitve o začetnih in konkurenčnih zahtevkih bodo sprejete v roku dveh let od datuma prejema začetnega zahtevka s strani francoskih organov in najpozneje 28. novembra 2008.

Pogoji in zahteve za izvajanje dejavnosti in njeno prenehanje

Vlagatelji naj upoštevajo člena 79 in 79.1 rudarskega zakonika in odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la république française z dne 3. junija 2006).

Dodatne informacije so na voljo pri Ministrstvu za gospodarstvo, finance in industrijo (Generalni direktorat za energetiko in surovine, Direktorat za energetske in mineralne vire, Urad za rudarsko zakonodajo), 61, boulevard Vincent Auriol, Télédoc 133, F-75703 Paris Cedex 13 [telefon: (33-1) 44 97 23 02, telefaks: (33-1) 44 97 05 70].

Zgoraj navedene zakonske in druge določbe so na voljo na spletni strani:

http://www.legifrance.gouv.fr.

(1) UL L 164, 30.6.1994, str. 3.
10.

Svetovalni odbor se strinja s Komisijo, da so zaveze v zvezi z prepustitvijo Falconbridge-ve rafinerije Nikkelverk in drugih z njo povezanih sredstev kupcu, ki je dejaven na področju pridobivanja in/ali obdelave kovin z dostopom do zadostnih količin surovin za zagotovitev obstoja prepuščenega podjetja, skupaj s ponudbo, da s kupcem sklene 10-letni fleksibilni sporazum o dobavi surovin, ki zajema pomemben del povpraševanja Nikkelverka po surovinah, zadostne za odpravo bistvenih ovir konkurenci, in da bodo zagotovile prisotnost stabilnega konkurenta na treh upoštevnih trgih: a) Dobava proizvodov iz niklja za površinsko obdelavo plošč in industrijo elektrolitskega nanašanja kovinskih prevlek v EGP; b) Dobava niklja visoke čistosti za proizvodnjo super zlitin/super zlitin, ki se uporabljajo za izdelavo varnostno kritičnih delov na svetovnem trgu; in c) Dobava kobalta visoke čistosti za proizvodnjo super zlitin, ki se uporabljajo za izdelavo varnostno kritičnih delov na svetovnem trgu;
SL Uradni list Evropske unije C 74/11

Sporočilo francoske vlade glede Direktive 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevku za izključno dovoljenje za iskanje tekočih in plinastih ogljikovodikov, imenovano „Permis de Ledeuix“)

(Besedilo velja za EGP)

(2007/C 74/08)

Družba Exceed Energy France SAS s sedežem na 38, rue du Berry, F-75008 Pariz (Francija), je 28. julija 2006 zaprosila za izključno dovoljenje za iskanje tekočih in plinastih ogljikovodikov, imenovano „Permis de Ledeuix“, za obdobje petih let na površini približno 1 440 kvadratnih kilometrov, ki pokriva del departmajev Pyrénées-Atlantiques in Landes.

Območje, ki ga pokriva dovoljenje, je omejeno z loki poldnevnikov in vzporednikov, ki povezujejo točke, določene v nadaljevanju, z njihovimi geografskimi koordinatami, pri čemer izhodiščni poldnevnik poteka skozi Pariz.

Točke zemljepisna dolžina Zemljepisna širina A 3,80° Z z.d. 48,20° S z.š. B 3,50° Z z.d. 48,20° S z.š. C 3,50° Z z.d. 48,194° S z.š. D 3,28° Z z.d. 48,15° S z.š. E 3,28° Z z.d. 48,06° S z.š. F 3,14° Z z.d. 48,06° S z.š. G 3,14° Z z.d. 48,00° S z.š. H 3,90° Z z.d. 48,00° S z.š. I 3,90° Z z.d. 48,90° S z.š. J 3,80° Z z.d. 48,90° S z.š.

Točke od C do D = jugozahodna meja koncesije Lacq.

Predložitev zahtevkov

Vlagatelji začetnega zahtevka in konkurenčnih zahtevkov morajo dokazati, da izpolnjujejo pogoje za pridobitev dovoljenja, opredeljene v členih 4, 5 in 6 Odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française, z dne 3. junija 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z Odlokom št. 2006-648 z dne 2. junija 2006 o rudarskih pravicah in pravicah podzemnega skladiščenja.

Konkurenčni zahtevki se naslovijo na ministrstvo, pristojno za rudarstvo, na spodaj navedeni naslov. Odločitve o začetnem in konkurenčnih zahtevkih bodo sprejete najpozneje do 28. septembra 2008.

Pogoji in zahteve za izvajanje dejavnosti in njeno prenehanje

Vlagatelji naj se sklicujejo na člena 79 in 79.1 rudarskega zakonika in odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč. (Journal officiel de la République française, z dne 3.junija 2006).

Dodatne informacije so na voljo pri Ministrstvu za gospodarstvo, finance in industrijo (Generalni direktorat za energetiko in surovine, Direktorat za energetske in mineralne vire, Urad za rudarsko zakonodajo), 61, boulevard Vincent Auriol, Télédoc 133, F-75703 Paris Cedex 13 [telefon: (33-1) 44 97 23 02, telefaks: (33-1) 44 97 05 70].

Zgoraj navedene zakonske in druge določbe so na voljo na spletni strani:

http:// www.legifrance.gouv.fr.

(1) UL L 164, 30.6.1994, str. 3.
56.

EDPS zakonodajalca tudi poziva, naj še zlasti obravnava naslednja vsebinska vprašanja: — Omejitev namena. Nujna je celovita in natančna opredelitev namena za obdelavo osebnih podatkov. Prav tako naj se natančno in jasno opredelijo nameni za obdelavo podatkov o zavezancu. — Nujnost in sorazmernost obdelave osebnih podatkov. Treba je natančneje opredeliti naravo osebnih podatkov, ki se v skladu s to uredbo lahko obdelajo, in organe, do katerih zbirk podatkov je dostop dovoljen. Omejitev naj velja za organe in vrste podatkov, ki se lahko obdelujejo. S predlogom mora biti osrednjim nacionalnim organom in sodiščem omogočena obdelava osebnih podatkov le do stopnje, ki je v določenem primeru potrebna za olajšanje izvršitve preživninskih obveznosti. Poleg tega lahko vsaka vrsta preživninske obveznosti zahteva različni preudarek interesov in s tem določa stopnjo, do katere je obdelava osebnih podatkov v določenem primeru sorazmerna. — Posebne kategorije podatkov. Obdelava občutljivih podatkov za namen izvršitve preživninskih obveznosti mora biti načelno izključena, razen v primeru, če je izvedena v skladu s členom 8 Direktive 95/46/ES. Obdelava biometričnih podatkov za namen izvršitve preživninskih obveznosti bi bila nesorazmerna in zato ne sme biti dovoljena. — Roki hrambe. DPS je bolj naklonjen prožnemu, a sorazmernemu roku hrambe kot togi predhodni omejitvi roka hrambe na eno leto, ki se v nekaterih primerih lahko izkaže za prekratko za predvidene namene obdelave. — Sporočanje informacij upravičencem in zavezancem. Posameznik, na katerega se nanašajo osebni podatki, naj bo primerno obveščen o različnih posredovanjih in obdelavah njegovih/njenih osebnih podatkov s pravočasnim, obsežnim in podrobnim sporočanjem informacij. Pomembno je zagotavljanje ustreznih informacij tudi upravičencu, v primeru, kadar poteka izmenjava osebnih podatkov v zvezi z njim/njo.
SL Uradni list Evropske unije C 149/5

Mnenje Svetovalnega odbora za omejevalna ravnanja in prevladujoče položaje s 394. sestanka svetovalnega odbora dne 12. septembra 2005 o predhodnem osnutku odločbe v zadevah COMP/36.623/36.820 in 37.275 — SEP in drugi/Automobiles Peugeot SA

(2006/C 149/04)

1. Svetovalni odbor se strinja s sklepno ugotovitvijo Komisije o upoštevnem trgu.

2. Svetovalni odbor se strinja s Komisijo, da so naslovniki osnutka odločbe sklenili sporazume o zadevnih ukrepih v smislu člena 81(1) Pogodbe ES.

3. Svetovalni odbor se strinja s Komisijo, da je bil namen in učinek zadevnih sporazumov, kar zadeva sistem nadomestil za koncesionarje, ki so ga na Nizozemskem vzpostavili naslovniki osnutka odločbe, omejevanje konkurence v smislu člena 81(1) Pogodbe ES.

4. Svetovalni odbor se strinja s Komisijo, da je bil namen in učinek zadevnih sporazumov, kar zadeva pritiske, ki so jih naslovniki osnutka odločbe, izvajali na nizozemske trgovce podjetja Peugeot, omejevanje konkurence v smislu člena 81(1) Pogodbe ES.

5. Svetovalni odbor se strinja s Komisijo, da bi lahko zadevni sporazumi opazno vplivali na trgovanje med državami članicami EU.

6. Svetovalni odbor se strinja s Komisijo, da izjema, ki jo zagotavlja Uredba št. 1475/95, za zadevne sporazume ne velja.

7. Večina Svetovalnega odbora se strinja s Komisijo o teži kršitve in manjšina se vzdrži.

8. Svetovalni odbor soglaša s Komisijo glede trajanja kršitve.

9. Svetovalni odbor se strinja s Komisijo, da se ne uporabljajo nobene obteževalne okoliščine.

10. Svetovalni odbor se strinja s Komisijo, da se ne uporabljajo nobene olajševalne okoliščine.

11. Svetovalni odbor poziva Komisijo, da upošteva vse druge točke, ki so bile obravnavane med razpravo.
SL Uradni list Evropske unije C 52/5

Končno poročilo pooblaščenca za zaslišanje v zadevi COMP/M.3099 — Areva/Urenco

(v skladu s členom 15 Sklepa Komisije 2001/462/ES, ESPJ) z dne 23. maja 2001 o mandatu pooblaščenca za zaslišanje v nekaterih postopkih o konkurenci — UL L 162, 19.6.2001, str. 21)

(2006/C 52/05)

8. in 26. aprila 2004 je Komisija v skladu s členom 22 Uredbe Sveta (EGS) št. 4064/89 („Uredba o združitvah“) od francoskih, švedskih in nemških organov prejela skupno zahtevo po napotitvi, da bi raziskala predlagano koncentracijo, s katero podjetje Société de participations du Commissariat à l'Energie Atomique SA („Areva“) v smislu člena 3(1)(b) Uredbe o združitvah z nakupom delnic prevzema skupni nadzor nad podjetjem Enrichment Technology Company Limited („ETC“), ki je bilo prej pod izključnim nadzorom podjetja Urenco Limited („Urenco“).

Po preučitvi dokazov, ki so jih predložile zadevne države članice in stranke v predlagani koncentraciji, in po opravljeni tržni raziskavi je Komisija sklenila, da koncentracija vzbuja resne dvome o njeni združljivosti s skupnim trgom ter se 22. junija 2004 odločila za začetek postopka v skladu s členom 6 (1) (c) Uredbe o združitvah.

Po zahtevi strank z dne 22. junija 2004 je bila 14. julija 2004 izvedena presoja najpomembnejših dokumentov v skladu z najboljšo prakso za izvedbo postopkov nadzora koncentracij ES.

20. avgusta 2004 so stranke ponudile obveznosti, ki so dopolnile prvotni načrt koncentracije, v katerem je bilo po tržni analizi, ki jo je opravila Komisija, spremenjenih nekaj vidikov. Končne obveznosti so bile predložene 3. septembra 2004. Na podlagi teh obveznosti je ustrezna služba Komisije menila, da ni več razloga za resne dvome. Skladno s tem ni strankam poslala nobenega obvestila o nasprotovanju. Stranke ali druge gospodarske družbe niso pred pooblaščencem za zaslišanje postavljale vprašanj glede tržne analize. Zadeva ne zahteva nobenih posebnih pripomb glede pravice do zaslišanja.
SL Uradni list Evropske unije C 309/9

Obvestilo Irske v skladu z Direktivo 94/22/ES Evropskega Parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

Objava Razpisa za izdajo dovoljenj 2006 — za bazene Slyne, Erris in Donegal

(2005/C 309/04)

(Besedilo velja za EGP)

V skladu z odstavkom 2(a) člena 3 zgoraj navedene direktive Minister za zveze, morske in naravne vire obvešča o spremembi glede območij, ki so na voljo za izdajo dovoljenj iz predhodnega obvestila, objavljenega v Uradnem listu Evropskih skupnosti, sklic 94/C 299/04 z dne 27. oktobra 1994.

Razpis za izdajo dovoljenj za raziskovanje ogljikovodikov na mejnih območjih bazenov Slyne, Erris in Donegal

Območje, ki obsega 73 polnih in 31 nepolnih delov, v bazenih Slyne, Erris in Donegal je bilo označeno kot mejno območje in izbrano za vključitev v Razpis za izdajo dovoljenj za raziskovanje nafte. Do 15. marca 2006, roka za prijavo, se ne izda nobeno dovoljenje za raziskovanje ali opcije za dovoljenje za nobenega od delov iz razpisa.

Seznam delov (73 polnih delov in 31 nepolnih delov)

Deli 6/26, 6/27 (del), 6/28 (del), 6/29 (del)

Deli11/23 (del), 11/28 (del), 11/29, 11/30

Deli 12/2 (del), 12/3 (del), 12/4, 12/5, 12/7 (del), 12/8 (del), 12/9, 12/10, 12/11 (del), 12/12 (del), 12/13, 12/14, 12/15, 12/16 (del), 12/17, 12/18, 12/19, 12/21, 12/22, 12/23, 12/24, 12/26, 12/27

Deli 13/1, 13/2, 13/3, 13/4, 13/5, 13/6, 13/8, 13/9, 13/10, 13/11 (del), 13/12 (del), 13/13, 13/14, 13/15

Deli 14/1, 14/2, 14/3, 14/4 (del), 14/6, 14/7, 14/8, 14/9, 14/10 (del)

Deli 18/14 (del), 18/15 (del), 18/19 (del), 18/20 (del), 18/23, 18/24, 18/25 (del), 18/28, 18/29, 18/30 (del)

Deli 19/2 (del), 19/3 (del), 19/4 (del), 19/5, 19/7 (del), 19/9, 19/11 (del), 19/12 (del), 19/13, 19/16 (del), 19/17 (del), 19/21 (del), 19/22, 19/26

Del 20/1

Deli 27/2, 27/3, 27/4, 27/5, 27/6, 27/7, 27/8, 27/9, 27/10, 27/11, 27/12, 27/13, 27/14, 27/15, 27/16, 27/17, 27/18, 27/19, 27/21, 27/22, 27/23, 27/24, 27/26, 27/27, 27/28

Rok za prijavo: sreda, 15. marec 2006

V skladu z odstavkom 1(a) in (b) člena 5 zgoraj navedene direktive Minister za zveze, morske in naravne vire obvešča, da so merila za podelitev dovoljenj objavljena na spletišču Petroleum Affairs Division (www.pad.ie).

Nadaljnje informacije o podrobnostih Razpisa za izdajo dovoljenj 2006 so na voljo pri:
SL Uradni list Evropske unije C 327/1

Uradno obvestilo Slovaške republike glede vizumske vzajemnosti (1)

(2005/C 327/01)

Stalno predstavništvo Slovaške republike pri Evropski uniji pozdravlja Svet Evropske unije in Evropsko komisijo in mu je v skladu s členom 1(4)(f) Uredbe Sveta (ES) št. 539/2005 z dne 15. marca 2001, kakor je bila spremenjena z Uredbo Sveta (ES) št. 851/2005 z dne 2. junija 2005, v čast sporočiti, da jo je Republika Panama z uradnim sporočilom z dne 22. avgusta 2005 obvestila o ukinitvi vizumske obveznosti za državljane Slovaške republike, in sicer za vse vrste potnih listin.

Stalno predstavništvo Slovaške republike pri Evropski uniji izkorišča to priložnost ter Svetu Evropske unije in Evropski komisiji izraža svoje najgloblje spoštovanje in naklonjenost.

(1) To uradno obvestilo je objavljeno v skladu s členom 1(4)(f) Uredbe Sveta (ES) št. 851/2005 z dne 2. junija 2005 (UL L 141, 4.6.2005, str. 3) o spremembi Uredbe (ES) št. 539/2001 z dne 15. marca 2001 (UL L 81, 21.3.2001, str. 1).
SL Uradni list Evropske unije C 251/4

Obvestilo Republike Latvije v zvezi z vizumsko vzajemnostjo (1)

(2005/C 251/05)

Stalno predstavništvo Republike Latvije pri EU izraža svoje odlično spoštovanje generalnemu sekretariatu Sveta Evropske unije in ima čast, da ga opozori na naslednjo zadevo.

Ko je Latvija postala država članica Evropske unije, je enostransko odpravila vizumsko obveznost za državljane Republike Bolivije v skladu z Uredbo Sveta EU (ES) št. 539/2001 o seznamu tretjih držav, katerih državljani morajo pri prehodu zunanjih meja imeti vizume, in držav, katerih državljani so oproščeni te zahteve.

Latvija želi obvestiti Svet in Komisijo, da v Republiki Boliviji vizum za državljane Republike Latvije ni potreben do največ 30 dni. Ob upoštevanju uvodne izjave 4 Preambule Uredbe Sveta (ES) št. 851/2005 o spremembi Uredbe (ES) št. 539/2001 o seznamu tretjih držav, katerih državljani morajo pri prehodu zunanjih meja imeti vizume, in držav, katerih državljani so oproščeni te zahteve, glede mehanizma vzajemnosti, se to stanje ne more priznati kot popolna vzajemnost.

Ob upoštevanju zgoraj navedenega in v skladu z mehanizmom solidarnosti iz Uredbe št. 539/2001 in Uredbe št. 851/2005 o spremembi Uredbe št. 539/2001 za zagotovitev popolne vzajemnosti za vse države članice, je Latvija prepričana, da morajo biti sprejeti ustrezni ukrepi za zagotovitev enakih pogojev za vse državljane EU pri vstopu na ozemlje Republike Bolivije.

Stalno predstavništvo Republike Latvije pri EU izkorišča to priložnost, da generalnemu sekretariatu Sveta Evropske unije ponovno izrazi svoje odlično spoštovanje.

(1) To obvestilo je objavljeno v skladu s členom 2 Uredbe Sveta (ES) št. 851/2005 z dne 2. julija 2005 (UL L 141, 4.6.2005, str. 3), ki spremeni Uredbo (ES) št. 539/2001 z dne 15. marca 2001 (UL L 81, 21.3.2005, str. 1).